Република Србија – АП Војводина

Предшколска установа „Срећно дете“

Дел. бр.:

Датум:

Нови Кнежевац

Краља Петра I Карађорђевића бр. 4

Тел.: 0230/81-665

e mail: [vrticnk@gmail.com](mailto:vrticnk@gmail.com)

**ПРАВИЛНИК**

О ближим условима остваривања права и начину исплате солидарне помоћи запосленима и члановима уже породице

**I ОПШТЕ ОДРЕДБЕ**

Члан 1.

Овим Правилником се ближе утврђују услови, уређује поступак, критеријуми и начин исплате солидарне помоћи запосленима у Предшколској установи „Срећно дете“ Нови Кнежевац (у даљем тексту: Послодавац), као и члановима уже породице запосленог и одређују се основи и мерила за утврђивање висине солидарне помоћи.

Члан 2.

Солидарна помоћ се додељује до износа расположивих средстава у складу са средствима опредељеним финансијским планом за текућу годину.

Средства за доделу солидарне помоћи планирају се годишње, на бази утрошених средстава у претходној години.

**II ВРСТЕ СОЛИДАРНЕ ПОМОЋИ И ПРАВО ОСТВАРИВАЊА**

Члан 3.

Услови за оставривање права на солидарну помоћ ближе се одређују у следећим случајевима:

1. Дуже или теже болести запосленог или члана његове уже породице или теже повреде запосленог

2. Набавка медицинско – техничких помагала и апарата за рехабилитацију запосленог или члана његове уже породице

3. Здравствене рехабилитације запосленог

4. Настанка теже инвалидности

5. Набавка лекова за запосленог или члана уже породице

6. Помоћ породици за случај смрти запосленог или запосленом за случај смрти члана уже породице

7. Штете настале услед елементарних непогода илио несрећним случајем (пожар, поплава, бујица, земљотрес, клизишта и сл.), у породичном домаћинству у коме живи запослени, уколико штета није надокнађена из одговарајућег осигурања.

8. Рођење или усвојење детета запосленог

9. Поступак вештачке оплодње

10. Другу солидарну помоћ за побољшање материјалног и социјаног положаја запосленог у складу са мерилима прописаним општим актом послодавца и расположивим финансијским средствима.

Породицу у смислу става 1. Тачка 6) овог члана чине брачни и ванбрачни партнер, деца, родитељи, усвојилац и усвојеник запосленог.

У случају да су оба родитеља запослена у предшколској установи, право из става 1. Тачка 8) овог члана, остварује мајка детета.

У случају да је више чланова уже породице запослено у предшколској установи, право на солидарну помоћ за члана уже породице из става 1. Тач. 1), 2), 5) и за штету из става 1. Тачка 7) овог члана, остварује један запослени.

Приликом подношења захтева за члана уже породице запослени доставља одговарајућу документацију којом доказује испуњеност услова за остваривање права на солидарну помоћ.

Солидарна помоћ у току године, у случајевима наведених под тачкама од 1 до 5 за једног запосленог признаје се на основу уредне документације, у складу са финансијким могућностима и средствима обезбеђеним финансијским планом код послодавца, а највише до висине два неопорезива износа у складу са Законом о порезу на доходак грађана.

Право на солидарну помоћ запосленом за случај смрти члана уже породице и помоћ члановима уже породице за случај смрти запосленог, запослени могу остварити по захтеву члана породице који се подноси у року од 90 дана од дана када је наступио основ за исплату солидарне помоћи, највише до висине неопорезивог износа у складу са Законом о порезу на доходак грађана, у складу са финансијским могућностима и средствима обезбеђеним финансијским планом код послодавца.

У случају да су оба родитеља запослена у предшколској установи, право из става 1. Тачка 8) овог члана РОЂЕЊЕ ИЛИ УСВОЈЕЊЕ ДЕТЕТА, остварује мајка детета.

У случају да је више чланова уже породице запослено у предшколскојустанови, право на солидарну помоћ за члана уже породице из става 1. Тач. 1), 2), 5) и за штету из става 1. Тачка 7) овог члана, остварује један запослени.

Писмени захтев за солидарну помоћ у набројаним случајевима се подноси директору, или код секретара установе.

**1. СОЛИДАРНА ПОМОЋ ЗА СЛУЧАЈ ДУЖЕ ИЛИ ТЕЖЕ БОЛЕСТИ ЗАПОСЛЕНОГ ИЛИ ЧЛАНОВА УЖЕ ПОРОДИЦЕ**

Члан 4.

На солидарну помоћ у случају дуже или теже болести запосленог или члана његове породице или теже повреде запосленог, запослени или члан његове уже породице има право ако се односи на следеће болести и дијагнозе: БОЛЕСТИ СА ЛИСТЕ ТЕЖИХ И ТРАЈНИЈИХ БОЛЕСТИ – у складу са шифарником дијагноза Републичког фонда за здравствено осигурање.

Запослени може да оствари право на солидарну помоћ у случају дуже или теже болести запосленог или члана његове породице ако је одсутан са рада најмање 30 дана непрекидно због спречености за рад услед болести.

У случају одобреног захтева, новчани износи предвиђени код дужих или тежих болести запосленог или члана његове уже породице или теже повреде запосленог су следећи:

* Ако подносилац захтева користи боловање до 60 дана у континуитету, под истом шифром дефинисаном у шифарнику дијагноза болести ¼ неопорезиви износ у складу са Законом о порезу на доходак грађана, у складу са финансијским могућностима и средствима обезбеђеним финансијским планом код послодавца.
* Ако подносилац захтева користи боловање 60 до 90 дана, под истом шифром дефинисаном у шифарнику дијагноза болести. ½ неопорезиви износ у складу са Законом о порезу на доходак грађана, у складу са финансијским могућностима о средствима обезбеђеним финансијским планом код послодавца;
* Ако подносилац захтева кодристи боловање преко 90 дана, под истом шифром дефинисном у шифарнику дијагноза болести, 2 неопорезива износа у складу са Законом о порезу на доходак грађана, у складу са финансијским могућностима и средствима обезбеђеним финансијским планом код послодавца.
* Солидарна помоћ у случају дуже или теже болести запосленог или члана његове породице или теже повреде запосленог може се остварити само једном за временски период трајања дуже или теже болести запосленог или чланова уже породице тј. У континуитету под истом шифром дефинисаном у шифрарнику дијагноза болести.

**2. СОЛИДАРНА ПОМОЋ ЗА СЛУЧАЈ НАБАВКЕ ОРТОПЕДСКИХ ПОМАГАЛА И АПАРАТА ЗА РЕХАБИЛИТАЦИЈУ**

Члан 5.

Запослени може да оствари право на солидарну помоћ, уколико има право на медицинско – техничка помагала, апарате за рехабилитацију, лекове и др. Уз потврду да исто право није остварено у складу са другим прописима из области обавезног социјалног осигурања, борачко – инвалидске заштите и другим прописима у износу од пола неопорезивог износа у складу са Законом и порезом на доходак грађана.

**3. ЗДРАВСТВЕНА РЕХАБИЛИТАЦИЈА ЗАПОСЛЕНОГ**

Члан 6.

На солидарну помоћ за случај здравствене рехабилитације запосленог, запослени има право на накнаду трошкова лечења у бањама и климатским лечилиштима, односно у лечилиштима у којима се у обављању делатности користи приросни фактор лечења (гас, минерална вода, пелоид и др.) и смештај у вишекратним собама у лечилишту које запосленом препоручи његов изабрани лекар специјалиста и лекар из лекарске комисије на основу дијагнозе запосленог и врсте лечења за које је одређена бања, одн. Лечилиште специјализовано и уколико је те године у којој је поднео захтев за солидарну помоћ за бањско лечење, био лечен у болници што доказује Отпусном листом из болнице у износу од пола неопорезивог износа у складу са Законом и порезом на доходак грађана, уколико иста није обезбеђена из других извора и уз потврду да исто право није остварено у складу са другим прописима.

**4. НАСТАНАК ТЕЖЕ ИНВАЛИДНОСТИ**

Члан 7.

Солидарну пмоћ услед настанка теже инвалидности, запослени остварује ако инвалидност (губитак или трајно смањење способности за рад), која је утврђена од стране надлежног органа решењем о инвалидности, захтева повећане трошкове у функцији одржавања здравствених, професионалних и радних способности у износу од пола неопорезивог износа у складу са Законом и порезом на доходак грађана.

За остваривање права по овом основу, запослени доставља сву документацију којом се доказују одлучне чињенице, као и потврду да то право није остварено у складу са другим прописима из области обавезног социјалног осигурања, борачко-инвалидске заштите и другим прописима.

**5. НАБАВКА ЛЕКОВА И ТРОШКОВИ ЛЕЧЕЊА ЗА ЗАПОСЛЕНОГ ИЛИ ЧЛАНА УЖЕ ПОРОДИЦЕ**

Члан 8.

На солидарну помоћ за случај набавке лекова запосленог или члана уже породице запослени има право на основу утврђене дијагнозе и терапије лекара или лекара специјалисте што се доказује рецептом лекара/лекара специјалисте или извештајем лекара специјалисте у износу од пола неопорезивог износа у складу са Законом и порезом на доходак грађана, искључиво у случају болести са листе тежих и трајнијих болести.

Члан 9.

Послодавац ће, у складу са одредбама Овог правилника, запосленом надокнадити трошкове снимања на ултра звуку, ЕЕГ, скенеру, ЦТ, магнетној резонанци и осталим апаратима, ако су они обављени у некој од државних или војних здравствених установа у Репиблици Србији у износу од ¼ рачуна, а највише ¼ неопорезивог износа у складу са Законом о порезу на доходак грађана.

Трошкове снимања, који су наведени у претходном ставу овог члана, у приватној клиници, Послодавац ће надокнадити уколико апарати у државним и војним здравственим установама нису у функцији или уколико по препоруци датој у извештају лекара специјалисте снимање треба што пре обавити, а не постоји могућност да се хитно обави у некој од државних или војних здравствених установа што се доказује потврдом надлежне специјализоване здравствене установе.

Члан 10.

Уз Захтев је потрбно приложити:

* Фотокопију извештаја лекара специјалисте или упут/рецепт лекара, анализе, снимке и оригинал рачун уколико се захтев подноси за трошкове лечења илки трошкове набавке лекова;
* И друге доказе који се захтевају одредбама овог Правилника.

**6. СОЛИДАРНА ПОМОЋ ЗАПОСЛЕНОМ ЗА СЛУЧАЈ СМРТИ ЧЛАНА УЖЕ ПОРОДИЦЕ И ПОМОЋ ЧЛАНОВИМА УЖЕ ПОРОДИЦЕ ЗА СЛУЧАЈ СМРТИ ЗАПОСЛЕНОГ**

Члан 11.

Запослени има право на солидарну помоћ у случају смрти члана уже породице, а чланови уже породице у случају смрти запосленог највише до висине неопорезивог износа у складу са Законом о порезу на доходак грађана, у складу са финансијским могућностима и средствима обезбеђеним финансијским планом код послодавца.

**7. СОЛИДАРНА ПОМОЋ ЗА СЛУЧАЈ ПОМОЋИ ЗБОГ УНИШТЕЉА ИЛИ ОШТЕЋЕЊА ИМОВИНЕ, ЕЛЕМЕНТАРНИХ И ДРУГИХ ВАНРЕДНИХ ДОГАЂАЈА**

Члан 12.

Штета настала услед елементарних непогода или несрећним случајем (пожар, поплава, бујица, земљотрес, клизишта и сл.), у породичном домаћинству у коме живи запослени, уколико штета није надокнађена из одговарајућег осигурања – накнада је у висини ¼ процењене штете, а највише у висини месечне просечне зараде без пореза и доприноса у Републици Србији према последњем објављеном податку органа надлежног за послове статистике;

**8. СОЛИДАРНА ПОМОЋ – РОЂЕЊЕ И УСВОЈЕЊЕ ДЕТЕТА**

Члан 13.

Запослени има право на солидарну помоћ за рођење детета запосленог у висини месечне просечне зараде без пореза и доприноса у републици Србији према последњем објављеном податку органа надлежног за послове статистике.

Захтев се подноси најкасније у року од 90 дана од дана рођења/усвојења.

Уз захтев је потребно приложити извод из матичне књиге рођених.

**9. СОЛИДАРНА ПОМОЋ ЗА СЛУЧАЈ ПОСТУПКА ВЕШТАЧКЕ ОПЛОДЊЕ**

Члан 14.

Солидарна помоћ у случају утврђеним у ставу 1. Тачка 9) овог члана признаје се на основу уредне документације, у висини просечне месечне зараде без пореза и доприноса у Републици Србији према последњем објављеном податку органа надлежног за послове статистике, једном у календарској години под условом да запослена испуњава прописане критеријуме и да су исцрпљене све могућности остваривања овог права у поступку код Републичког фонда за здравствено осигурање и локалне власти.

**III КРИТЕРИЈУМИ ЗА УТВРЂИВАЊЕ ПРАВА НА СОЛИДАРНУ ПОМОЋ**

Члан 15.

Директор ће посебним решењем образовати Комисију за утврђивање права на солидарну помоћ. Комисија се састоји од председника и два члана (један члан је председник Организације синдиката).

Комисија ће разматрати сваки појединачни захтев и сачинити предлог решења најкасније у року од 30 дана од дана подношења захтева.

Директор је дужан да у року од 15 дана ид дана дистављања предлога решења Комисије, донесе решење о остваривању права на солидарну помоћ по захтеву.

**IV ЗАШТИТА ПРАВА КОРИСНИКА СОЛИДАРНЕ ПОМОЋИ**

Члан 16.

Корисник може поднети приговор на решење о остваривању права на солидарну помоћ или одбијању захтева Управном одбору П.У. „Срећно дете“ Нови Кнежевац у року од 15 дана од дана уручења решења.

**V ДИСЦИПЛИНСКЕ МЕРЕ У ПОСТУПКУ**

Члан 17.

Уколико се утврди да је запослени остварио право или покушао да оствари право подносећи фалсификовану или лажну документацију, против њега ће бити покренут дисциплински поступак.

У случају да је Послодавац исплатио одређени износ солидарне помоћи на основу фалсификоване или лажне документације коју је запослени поднео, запослени је дужан да уплаћени износ солидарне помоћи врати П.У. „Срећно дете“ Нови Кнежевац.

**VI ПРЕЛАЗНЕ И ЗАВРШНЕ ОДРЕДБЕ**

Члан 18.

Послодавац је дужан да обезбеди да овај Правилник буде доступан свим запосленима.

Члан 19.

Овај Правилник ступа на снагу даном доношења од стране Управног одбора П.У. „Срећно дете“ Нови Кнежевац

Члан 20.

О поднетим захтевима до дана ступања на снагу овог Правилника, образована Комисија ће поступити у складу са одредбама овог правилника.

У Новом Кнежевцу, Председник Управног одбора:

Дана 15. 11. 2023 Бранка Илијин